Odense Adresse-Contoirs Efterretninger, 1848-09-05
Vi have hidtil altid troet, at de djærve Jyder nær Forsig maatte være Frihedens Forkjæmpere, og vi troe det endnu, skjøndt 5 a 600 Deeltagere den 31 August vare samlede i Horsens for at give Hippodromprogrammet i Kjøbenhavn et Dementi. De frisindede Talere Auditeur Dahlerup og Propr. Lindahl. bleve overstemte af Massen af de reaktionaire Talere - det bedrøver os at maatte berette, at Forhandlingerne dirigeredes af Oliemøller Schytte - og den lydige Forsamling vedtog tildeels eensstemmigen følgende Punkter af et af nogle Aandsbeslægtede i Aalborg udstedt Program: 1) At Man ønskede en legal Afgjørelse af Forfatningspørgsmaalet i vort Fædreland (Hvo siger da, at Reformvennerne i Kjøbenhavn trænge paa en anden Afgjørelse, og er da ikke dette Punkt aldeles overflødigt?); 2) At Man holdt paa, at den af begge Danmarks hidtilværende Stænderforsamlinger billigede af Kongen under 7 Juli sidstl. definitivt givne Valglov for den forestaaende Rigsforsamling i alle Dele bliver i Kraft (hvad i al Verden have de gamle efter en aldeles ufolkelig Valglov valgte Stænderforsamlinger her at bestille, indseer Man da ikke engang, at Regjeringen blot har spurgt dem for ikke at forbigaae nogen Form; At deres Betænkning i Virkelighed skulde have nogen Betydning nu i September 1848 kan vist intet fornuftigt Menneske falde paa). Vi kjende ikke det fra Aalborg udgaaede Mørkets Program, men Man kan gjøre sig en Jdee derom, naar Man erfarer, at ikke engang Forsamlingen i Horsens har turdet adoptere dets 3die Punkt, der blev omredigeret saaledes: "at Forsamlingen, idet den har fuldkommen Tillid til, at Regjeringen vil tilstaae Folkets Stemme, der lyder til den fra Rigsforsamlingen, dens fulde Betydning og Berettigelse, nærer det faste Haab at Forfatningsværket saaledes vil kunne gjennemføres i uforstyrret Enighed mellem Regjering og Folk. Disse Ord kunne være ganske smukke at see og høre til, men Man maa ikke oversee, at de efter Discussionens Gang at dømme for de politiske Lederes Vedkommende neppe indeholde Hjertets Mening, men snarere ere Jndrømmelser til Tidens Aand. der agtes at tages tilbage, saasnart det lader sig gjøre. J Randers afholdtes den 31 August et Diskussionsmøde og Forberedelse til et Prøvevalg, hvori Dhrr. Apotheker Køster og Overlærer Linnemann optraadte som konkurrerende Kandidater. Af Auditoriet talte endvidere Kammerraad Krarup til Haraldslund for et Tokammer, samt imod det i Hippodrom-Mødet i Kjøbenhavn omhandlede Punkt ang. de kongevalgte Medlemmer. Provst Valentin fra Tvede holdt en Apologi - mirabile dictu - for Adelen; dog selv den rige Strøm af hans bekjendte Veltalenhed var forgiæves, selv under Foredraget, og da Hr. Linnemann derpaa tog Ordet imod Taleren og detaillerede hans Paastande, gav Forsamlingen sit lydelige bifald tilkjende. Valgkommitteen i Kjøbenhavn for demokratiske Valg har suppleret sig med Kand. jur. Schack, Etatsraad Povelsen, Lærer Kand. theol. Milo, Høiesteretsadvocat Rottwidt, Kand. phil. Barfod, Smed Benze, Murer Lund, Sadelm. Borgerrepr. Christensen, Skoleinspekteur Frøllund og Sadelm. Olsen: der Alle have erklæret at slutte sig til Kommitteens offentliggjorte Valgprogram. (Aalb. Av.)